«Chelsi» rasmiy saytida «Real»dan ispaniyalik hujumchi Alvaro Morata sotib olingani haqida rasman ma’lum qilindi. Futbolchi bilan 5 yillik shartnoma imzolangan. Sky Sports ma’lumotiga ko‘ra, ushbu transfer qiymati 80 mln yevroni tashkil etgan. Yaqin vaqtlar ichida 24 yoshli futbolchi Osiyoda yig‘in o‘tkazayotgan jamoa safiga borib qo‘shiladi. Morata o‘tgan yozda «Real»ga «Yuventus»dan qaytgandi. 2016/17 yilgi mavsumda u Primeraning 26 uchrashuvida maydonga tushib 15 gol urdi.